Kananėja
Kananėja (isp. Cananea) – miestas šiaurės vakarų Meksikoje, Sonoros valstijoje, Vakarų Siera Madrės kalnuose, į pietryčius nuo Nogaleso, netoli JAV sienos. Plentas į Agva Pretą. Veikia vietinis oro uostas. Svarbus vario lydymo pramonės centras. Yra didžiausias Meksikoje ir vienas didžiausių pasaulyje vario rūdos kasybos centrų (kasama atviruoju būdu). Per metus išgaunama daugiau nei 160 tūkst. tonų vario. Apylinkėse verčiamasi gyvulininkyste, žemdirbyste.